##### ชื่อเรื่อง การพัฒนาพฤติกรรมให้มีจิตอาสาของนักศึกษามหาวิทยาลัยราชภัฏกาญจนบุรี

## ชื่อผู้วิจัย ณัฐณิชา ทวีแสง และคณะ

**ปีที่ทำวิจัย** 2556

**บทคัดย่อ**

การวิจัยเรื่อง การพัฒนาพฤติกรรมให้มีจิตอาสาของนักศึกษามหาวิทยาลัยราชภัฏกาญจนบุรี มีวัตถุประสงค์เพื่อศึกษาสภาพพฤติกรรมจิตอาสาของนักศึกษา เพื่อศึกษาปัจจัยสภาพแวดล้อมทางสังคม ที่ส่งผลต่อจิตอาสา และเพื่อพัฒนากระบวนการเสริมสร้างจิตอาสาให้กับนักศึกษาในมหาวิทยาลัยราชภัฏกาญจนบุรี

ผลการศึกษา การพัฒนาพฤติกรรมให้มีจิตอาสาของนักศึกษามหาวิทยาลัยราชภัฏกาญจนบุรี พบว่า 1) การศึกษาสภาพพฤติกรรมจิตอาสาของนักศึกษามหาวิทยาลัยราชภัฏกาญจนบุรี พบว่า พบว่า พฤติกรรมโดยรวม อยู่ในระดับเห็นด้วย ด้วยค่าเฉลี่ย 3.88 และเมื่อพิจารณาเป็นรายข้อ พบว่า นักศึกษามีพฤติกรรมมีความสุขทุกครั้งที่ได้ทำเพื่อผู้อื่นในระดับเห็นด้วย ด้วยค่าเฉลี่ย 4.39 รองลงมา คือ นักศึกษามีพฤติกรรมให้ความร่วมมือเสมอหากมีผู้อื่นชักชวนให้ท่านปฏิบัติจิตอาสาระดับเห็นด้วย ด้วยค่าเฉลี่ย 4.06 และมีพฤติกรรมมีนิสัยที่ไม่ชอบเอาเปรียบผู้อื่นระดับเห็นด้วย ด้วยค่าเฉลี่ย 4.04 2) การศึกษาปัจจัยสภาพแวดล้อมทางสังคม ที่ส่งผลต่อจิตอาสาของนักศึกษามหาวิทยาลัยราชภัฏกาญจนบุรี พบว่า ปัจจัยสภาพแวดล้อมโดยรวม อยู่ในระดับเห็นด้วย ด้วยค่าเฉลี่ย 3.77 และเมื่อพิจารณาเป็นรายข้อ พบว่า ได้รับการสั่งสอนจากพ่อแม่ให้มีจิตอาสาทำเพื่อส่วนรวมเสมอในระดับเห็นด้วย ด้วยค่าเฉลี่ย 4.30 รองลงมา คือ มักเลือกไปกับเพื่อนมากกว่าคนแปลกหน้าในการปฏิบัติกิจกรรมบำเพ็ญประโยชน์ในระดับเห็นด้วย ด้วยค่าเฉลี่ย 4.16 และหวังให้สังคมเกิดความสงบสุขจากสิ่งที่ท่านทำให้กับสังคมในระดับเห็นด้วย ด้วยค่าเฉลี่ย 4.10 3) พัฒนากระบวนการเสริมสร้างจิตอาสาให้กับนักศึกษาในมหาวิทยาลัยราชภัฏกาญจนบุรี พบว่า ผลการพัฒนาอยู่ในระดับดี ค่าเฉลี่ย 4.44